text: Sydbank har overskud på 255 millioner 
  02 maj 2012 kl. 08.00
  Sydbank klarer sig igennem første kvartal af 2012 med et nettooverskud på 255 millioner kroner mod forventet 204 millioner kroner.
  Resultatet vurderes som tilfredsstillende givet den svage vækst i samfundsøkonomien. 
  - Vi er kommet godt fra start i 2012. Den samlede indtjening udvikler sig tilfredsstillende, og basisindtjeningen er på et historisk højt niveau. Udviklingen underbygger vores opfattelse af, at banken er i god gænge, siger Adm. direktør Karen Frøsig.
  I 2012 forventer banken fortsat faldende tab i forhold til 2011.
  